Era burla lançada peth prince en conéisher es intencions deth sòn hilh de qué s‟aguest se maridaue eth tanben se maridarie damb mademoiselle Bourienne, semblaue auer-li agradat, e enes darrèri tempsi, damb obstinacion especiau (ara princessa li semblaue que solet entà ofensar-la), se mostraue plan corau damb mademoiselle Bourienne e eth sòn maucontentament damb era sua hilha se convertie en mòstres d‟amor entara francesa.